

**САЛИМБЕКОВА Сагдиана Айбековна,**

**№78 жалпы орта білім беретін мектебінің 11«А» сынып оқушысы.**

**Жетекшісі: АЙНАБЕКОВА Гульжан Турсуналиевна.**

**Шымкент қаласы**

**ЖСН:710505402046 Телефон:87716623277**

**ҒЫЛЫМИ жоба**

**Тақырыбы :**

Тұрсынәлі Айнабеков поэзиясындағы аңыздар сыры

**Жұмыстың бағыты:**

Қазақстанның тарихи ескерткіштері және болашақ дамуы бар саяхат маршруттары

**Ғылыми жұмыстың сексиясы:** Әдебиет

**Орындаған:** 11 «А» сынып оқушысы, Салимбекова Сагдиана Айбековна

**Жетекші:** Қазақ тілі мен әдебиеті пәнінің мұғалімі, Айнабекова Гульжан Турсыналиевна

**Ғылыми жетекші:** Филология ғылымдарының кандидаты, доцент Мамыт Амангелді Алтыбайұлы

**Тақырыптың мақсаты мен міндеттері:** Т. Айнабековтің поэзиясындағы аңыздар сырын аша отырып, жер-су атауларының қолданысын зерттеп, ерекшеліктерін анықтау, топтастыру. Тарихи жер-су атауларын жас ұрпаққа жеткізу.

**Тақырыптың өзектілігі:** Қазақ даласындағы жер-су атауларының өлең-жырлардағы қолданысы мен маңызын ашу, ақынның поэтикалық тіліне тоқталу .

**Зерттеу жұмысының жаңалығы:**

-Оңтүстік өңіріне танымал аудармашы ақынныңсан қырын ашу;

-Поэзиясындағы аңыздар сырына тоқталу;

-Поэтикалық тілін талдау;

-Жер-су атауларының қолданысына тереңнен ден қою;

-Тарихи жер-су атауларын жас ұрпаққа жеткізу;

-Т.Айнабековтің поэзиясындағы жер-су атауларының қолданысы мен маңызын ашып, сонымен қатар аңыздар сырына үңілу, тарихи деректерге сүйене отырып, туған өлке табиғатын тамашалап сыр шерту.

Ақын өзінің туған жері мен өскен ортасын перзенттік махаббатта асқан шабытпен жырға қосады.

Тау мен тасын, өзен мен сулы бұлағын, Келес, Сарыағаш, Шардара, Сыр бойы мен Өгем жайлауын терең білетінін байқатады. Жыр арқауына айналған жер-судың сан түрлі атауларының өзі-түпсіз бір әлем, кейбіреулері арнайы зерттеуді қажет етеді. Архаизмге немесе ұмытыла бастаған ұғым-сөз, сөз тіркестерін, зат есім, сын есім, атауларын оқып отырып қазақ тілінің таңғажайып мазмұндылығы мен байлығына еріксіз таң қаласыз. Әр өлең сайын дерлік ақынның ұшқыр қиялынан осынау киелі топырақта өткен небір дүлділдер мен бұлбұлдардың жағдайынан хабардар ететін түйінді ойлар бұрқана шығып жатады, олар ұрпақты оятар рух-сөздер екені ақиқат.

Туған жеріміздің өлеңмен жазылған этнографиялық және танымдық шежіресі іспетті бұл дастандар мен хикаялар оқырманын қатты қызықтырады.

Сонымен қатар аңыздар сырына үңіліп, тарихи деректерге сүйенер болсақ, туған өлке табиғатын тамашалап сыр шерткен жөн .

«Туған жердің әрбір сайы мен қырқасы, тауы мен өзені тарихына жан бітіреді. Әрбір жер атауының төркіні туралы талай-талай аңыздар мен әңгімелер бар. Әрбір өлкенің халқына суықта пана, ыстықта сая болған, есімдері ел есінде сақталған біртуар перзенттері бар. Осының бәрін жас ұрпақ біліп өсуге тиіс» - деп Н. Ә. Назарбаев өзінің «Рухани жаңғыру» мақаласында айтқан болатын .

Еліміздің Тәуелсіздік жылнамасы жазыла бастағанына небәрі 30 жылдан асты. Бұл – тарих тұрғысынан қас қағым сәт десек те, еліміз үшін ғасырға бергісіз кезең.

«Қазақстандағы 100 жаңа есім» жобасы – Тәуелсіздік жылдарында табысқа жеткен, еліміздің әр өңірінде тұратын түрлі жастағы, сан алуан этнос өкілдерінің тарихы. Ел-жұрт ұлтымыздың алтын қорына енетін тұлғаларды білуге тиіс» - деген болатын Елбасы.

«100 жаңа есім» жобасының өңірлік нұсқасына аудармашы-ақын ,халық мұрасын жинаушы, термеші Тұрсынәлі Айнабековты енгізуге болады деп айта аламын.

Осы жұмысты қолға алып, Оңтүстік өңірінің жер-су атауларын зерттеп, аңыз сырларын білетін болсақ, біздің Оңтүстікте Әулие-әмбиелер мекені, тарихи жерлері көп екені даусыз. Әр өңірдің атауларын топтап, тізімін жазып, кітап етіп шығару басты міндет. Ал егер әрбір жер-су атауларының шығу тарихымен қоса жазса, орасан үлкен еңбек болары анық. Жоғарыда аталған дастан өлеңдерден теріп алған жер-су атауларының ұзын саны жетпіске жуық. Егер мұндай кітап не үшін керек десеңіздер, аңыздар сырындағы тарихи жер-су атауларын жас ұрпаққа жеткізіп отыру үшін дер едім. Яғни, ақын тілімен айтқанда:

Сынығындай алтынның,

Жәдігерлігін халқымның,

Келеді талмай жинағым,

Алуан сырлы жұмбағын.

Қазақ әдебиетінде Тұрсынәлі Айнабеков шығармаларының алар орны биік, мазмұны құнды болып қала бермек. Мұндай құнды еңбектің жас ұрпаққа берер тағлым-тәрбиелік мәні зор. Тарихын тануда, сырын ұғып дәріптеуде, алар орны ерекше.

Бұл ғылыми ізденіс жұмыстың өзіндік жаңалығы бар. Осындай тақырыпқа қалам тартқан Оңтүстік ақынды кеңінен таныту, өлеңдеріндегі өзіндік үнді ажырату, жас ұрпақты табиғат әсемдігін бақылай отырып, қоршаған дүниені қорғауға, сақтауға жетелеу, үлес қосу. Тұрсынәлі Айнабеков еңбектері кеңінен зерттелуде және бұл зерттеулер болашақта жалғасын табады.

Әрбір адам баласы адамдықтан айрылмай кіндік қаны тамған жерінің қадірін білу қажет. Қазақтың кең байтақ жері мен тауы, тасы, өзені мен көлі тарихтан сыр шертеді. Елімізде тарихи жерлер, ескерткіштер туралы аңыз, әңгімелер жеткілікті. Жас ұрпақ осындай тарихи өлкелерді біліп, көріп, өсу керек және келешек ұрпаққа мұра етіп қалдыру парыз.







|  |
| --- |
|  |